
   Bucureşti, 12.03.2001









              Nr.62/XVIII/3

BIROUL PERMANENT

AL CAMEREI DEPUTAŢILOR

DOMNULUI PREŞEDINTE

VALER DORNEANU



Vă înaintăm, alăturat, Raportul la proiectul de Lege pentru aprobarea Ordonanţei de urgenţă a Guvernului nr.204/2000 pentru modificarea art.8 din Legea nr.111/1996 privind desfăşurarea în siguranţă a activităţilor nucleare.



La întocmirea raportului comisia a avut în vedere următoarele avize:

· Comisia juridică, de disciplină şi imunităţi;

· Comisia pentru buget, finanţe şi bănci;

· Consiliul Legislativ.

                     PREŞEDINTE,                                            SECRETAR,

                      István Antal                                               Aurelia Vasile

          Nr. 62/XVIII/3

RAPORT

la proiectul de Lege pentru aprobarea Ordonanţei de urgenţă a Guvernului nr.204/2000 pentru modificarea art.8 din Legea nr.111/1996 privind desfăşurarea în siguranţă a activităţilor nucleare



Cu adresa nr.72 din 19 februarie 2001, în conformitate cu prevederile art.89 şi 107 din Regulamentul Camerei Deputaţilor, Biroul Permanent al Camerei Deputaţilor a sesizat Comisia pentru industrii şi servicii cu dezbaterea şi avizarea în fond a proiectului de Lege pentru aprobarea Ordonanţei de urgenţă a Guvernului nr.204/2000 pentru modificarea art.8 din Legea nr.111/1996 privind desfăşurarea în siguranţă a activităţilor nucleare.



Potrivit prevederilor art.60 din Regulamentul Camerei Deputaţilor, membrii Comisiei pentru industrii şi servicii au examinat proiectul de lege sus-menţionat, în şedinţele din 21.02.2001, 28.02.2001 şi 06.03.2001,având în vedere şi avizele favorabile primite de la Comisia juridică, de disciplină şi imunităţi, Comisia pentru buget, finanţe şi bănci, Consiliul Legislativ şi punctul de vedere favorabil al Guvernului şi au hotărât să propună plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.204/2000 pentru modificarea art.8 din Legea nr.111/1996 privind desfăşurarea în siguranţă a activităţilor nucleare, cu amendamente admise cuprinse în Anexă.


Amendamentele propuse au ca scop nominalizarea într-o anexă suplimentară la Legea nr.111/1996 privind desfăşurarea în siguranţă a activităţilor nucleare, a unităţilor fără personalitate juridică, care pot primi autorizaţie nucleară, întrucât art.8 din legea sus-menţionată nu permite emiterea autorizaţiei nucleare decât persoanelor juridice, pentru activităţile prevăzute la art.2. De asemenea, a fost necesară specificarea domeniului de activitate şi a instituţiei, persoană juridică care controlează aceste unităţi, pentru corelare cu cabinetele de radiodiagnostic, la care se referă acest proiect de lege prin expunerea de motive, şi pentru care aceste atribute sunt specificate de lege.



Prin obiectul său de reglementare şi conţinutul său, proiectul de lege face parte din categoria legilor ordinare.

                      PREŞEDINTE,      
                         SECRETAR,

                       István Antal                                          Aurelia Vasile


Expert,

Dr. Maria Cristina Bălănescu

                                                      Anexă

A M E N D A M E N T E     A D M I S E

la proiectul de Lege pentru aprobarea Ordonanţei de urgenţă a Guvernului nr.204/2000

pentru modificarea art.8 din Legea nr.111/1996 privind desfăşurarea în siguranţă a activităţilor nucleare

Nr.

crt.
Textul iniţiatorului


Amendamente propuse de comisie

Autorul


Motivaţia

0
1
2
3

1
Titlul legii

Lege pentru aprobarea Ordonanţei de urgenţă a Guvernului nr.204/2000 pentru modificarea art.8 din Legea nr.111/1996 privind desfăşurarea în siguranţă a activităţilor nucleare.


Nemodificat.


2
Articol unic - Se aprobă Ordonanţa de urgenţă a Guvernului nr.204/2000 pentru modificarea art.8 din Legea nr.111/1996 privind desfăşurarea în siguranţă a activităţilor nucleare, publicată în . Monitorul Oficial al României, Partea I, nr.589 din 21 noiembrie 2000.


Articolul unic va avea următorul cuprins:

"Articol unic - Se aprobă Ordonanţa de urgenţă a Guvernului nr.204 din 15 noiembrie 2000 pentru modificarea art.8 din Legea nr.111/1996 privind desfăşurarea în siguranţă a activităţilor nucleare, publicată în . Monitorul Oficial al României, Partea I, nr.589 din 21 noiembrie 2000 cu următoarele modificări şi completări:"


0
1
2
3

3.
Ordonanţă de urgenţă pentru modificarea art.8 din Legea nr.111/1996 privind desfăşurarea în siguranţă a activităţilor nucleare.


1. Titlul ordonanţei de urgenţă va avea următorul cuprins:

"Ordonanţă de urgenţă pentru modificarea Legii nr.111/1996 privind desfăşurarea în siguranţă a activităţilor nucleare."


Legea nr.111/1996 a suferit modificări şi completări.

4.
Articol unic - Articolul 8 alineatul (2) din Legea nr.111/1996 privind desfăşurarea în siguranţă a activităţilor nucleare, republicată în Monitorul Oficial al României, Partea I, nr.78 din 18 februarie 1998, se modifică şi va avea următorul cuprins:


2. Articolul unic va avea următorul cuprins: "Legea nr.111/1996 privind desfăşurarea în siguranţă a activităţilor nucleare, republicată în Monitorul Oficial al României, Partea I, nr.78 din 18 februarie 1998, se modifică şi se completează după cum urmează:"
Ordonanţa a suferit modificări şi completări.

5.
Art.8 - (2) Autorizaţia se eliberează unităţilor cu sau fără personalitate juridică constituite conform legii, la cererea acestora, dacă fac dovada respectării prevederilor prezentei legi.


1. Alineatul 2 al articolului 8 va avea următorul cuprins:

"(2) Autorizaţia se eliberează persoanelor juridice, la cererea acestora, dacă fac dovada respectării prevederilor prezentei legi."


Pentru corelare cu prevederile art.8 alin.(1) care prevede că autorizaţia nucleară se autorizează pentru activităţile prevăzute la art.2 din Legea nr.111/1996 se revine la alin.(2) prevăzut de această lege. Pentru activităţile din art.2 această lege permite eliberarea autorizaţiei nucleare numai persoanelor juridice.



6.
Text nou.


2. După alin.(2) al art.8 se introduce alin.(21) nou, cu următorul cuprins:

"(21) - Autorizaţia se poate elibera şi unităţilor fără personalitate juridică, constituite conform legii, nominalizate în anexa nr. 4 la prezenta lege, dacă fac dovada respectării prevederilor prezentei legi."


Pentru a permite eliberarea autorizaţiei nucleare şi unor  unităţi fără personalitate juridică, nominalizate într-o anexă suplimentară propusă la Legea nr.111/1996, şi a răspunde scopului pentru care s-a întocmit prezenta ordonanţă de urgenţă.



7.
      Text nou.
3. După anexa nr.3 se introduce o anexă nouă, anexa  nr.4, cu următorul cuprins:

Anexa nr.4
LISTA

Unităţilor fără personalitate juridică ce pot fi autorizate în condiţiile art.8 alin.(21)

1. cabinetele medicale constituite conform Ordonanţei de urgenţă nr.124/1998 privind organizarea şi funcţionarea cabinetelor medicale, cu modificările ulterioare;

2. cabinetele de liberă practică a serviciilor publice conexe actului medical constituite conform Ordonanţei de urgenţă nr.83/2000;

3. unităţile legal constituite subordonate unor ministere cu acordul prealabil al persoanei juridice din care fac parte;

4. unităţile legal constituite din regiile, companiile naţionale sau marile societăţi comerciale, ce au obţinut în prealabil acordul persoanei juridice din care fac parte.

Lista privind Unităţile fără personalitate juridică ce pot fi autorizate în condiţiile art.8 alin.(21) poate fi completată prin hotărâre de Guvern.


Idem pct.6 şi pentru a prevedea acele unităţi fără personalitate juridică cărora li se poate permite eliberarea autorizaţiei nucleare.

                                     PREŞEDINTE,                                                              SECRETAR,

                                       István Antal                                                                Aurelia Vasile

                                              










RAPORTOR, 

        













Dep. Ioan Bivolaru PDSR-SDU
Expert,

Dr.Maria Cristina Bălănescu

